ROJNA ไตรมาส 1 พลิกกำไรเกือบ 500 ลบ.
ROJNA ไตรมาส 1 พลิกกำไรเกือบ 500 ลบ.เทียบกับช่วงเดียวกันของปีก่อนที่มีผลขาดทุนสุทธิ 78.52 ล้านบาท เนื่องจากบริษัทมีรายได้จากการขายและบริการเพิ่มขึ้น รวมถึงรายได้จากการบริหารจัดการบริษัทร่วมซึ่งเป็นรายได้จากกลุ่ม TICON
18 พ.ค. 2558

บริษัท สวนอุตสาหกรรมโรจนะ จำกัด (มหาชน) หรือ ROJNA รายงานผลการดำเนินงานไตรมาส 1/58 สิ้นสุดวันที่ 31 มี.ค.58 มีกำไรสุทธิ 448.38 ล้านบาท หรือมีกำไรสุทธิ 0.25 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 78.52 ล้านบาท หรือขาดทุนสุทธิ 0.05 บาทต่อหุ้น
ทั้งนี้ ผลการดำเนินงานที่พลิกกำไร เนื่องจากบริษัทมีรายได้จากการขายและบริการเพิ่มขึ้น รวมถึงรายได้จากการบริหารจัดการบริษัทร่วมซึ่งเป็นรายได้จากกลุ่มบริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON